钦定古今图书集成/明伦汇编/氏族典/第306卷 > 《廖用贤尚友录》 > 康元弼
## 钦定古今图书集成/明伦汇编/氏族典/第306卷 > 《廖用贤尚友录》 > 康元弼

按《金史康元弼传》：“元弼字辅之，大同云中人。幼敏学，
善属文。登正隆二年进士第，调汝阳簿，改崇义军节
度判官，由垣曲县令补尚书省令史，累迁同知河北
西路转运使事，召为大理丞。大定二十七年，出为弘
州刺史，阅岁授大理少卿，转秘书少监，改通州刺史。
章宗立，尊孝懿皇后为皇太后，以元弼旧臣，诏充副”
卫尉，再转大理卿，以丧去。起复为尚书刑部侍郎，迁
南京路转运使。承安三年，致仕，卒。